عەبدوڵڵا بەرغوسی

عەبدوڵڵا غالب بەرغوسی () لەدایکبووی ساڵی ١٩٧٩ فەرماندەیەکی پێشەنگی فەلەستینە لە باڵی چەکداری حەماس کەتیبەکانی قەسام لە کەناری ڕۆژاوا. ھەروەھا یەکێک بوو لە سەرەکیترین دروستکەرانی بۆمبی ڕێکخراوەکە. بەرغوسی ئێستا ٦٧ سزای ھەتاھەتایی لە زیندانی ئیسرائیل بەسەر دەبات.McElroy, Damien. Gilad Shalit release: 5 most prominent Palestinian prisoners to be freed. The Daily Telegraph. 18 October 2011.

 سەرەتای ژیان 
بەرغوتی لە خێڵی بەرغوسییەوە سەرچاوە دەگرێت کە بنکەکەیان لە ناوچەی ڕامەڵا لە کەناری ڕۆژاوایە. خێزانەکەی خەڵکی شارۆچکەی بەیت ڕیمانە. بەرغوتی لە ساڵی ١٩٧٩ لە کوێت لە دایکبووە.

 حەماس 
لە ساڵی ١٩٩٩ بەرغوتی گەشتێکی کرد بۆ کەناری ڕۆژاوا و لەوێ پەیوەندی بە گرووپی نیمچە سەربازیی حەماسەوە کرد. لەلایەن ینێتەوە بە «ئەندازیار»ی حەماس دادەنرێت، و چەکی بۆ چەندین ھێرشی دژی ھاووڵاتیانی مەدەنی ئیسرائیل دروست کردووە. لەنێو ئەو ھێرشانەی کە بەشداری تێدا کردووە بریتی بوون لە تەقینەوەی خۆکوژی چێشتخانەی سبارۆ, دوو تەقینەوەی خۆکوژی لە مۆڵی پیادە بن یەھودا، تەقینەوەی کافێ مۆمێنت، بۆردومانی ساڵی ٢٠٠٢ی ڕیشۆن لێزیۆن، بۆردومانی زانکۆی عیبری، تەقینەوەی پاسەکانی شەقامی ئەلینبی، پی گلیلۆت ھەوڵی بۆردومانکردن، و ھێرشکردنە سەر ھێڵی شەمەندەفەر لە لۆد کە تێیدا بە شێوەیەکی شەخسی تۆمەتی تەقینەوەکەی دانا. لە ئەنجامی ئەو ھێرشانەی کە بەرغوسی تێوەگلاوە، بە گشتی ٦٦ ئیسرائیلی کوژران و ٥٠٠ کەسیش بریندار بوون.

لە کۆتایییەکانی ساڵی ٢٠٠١، بەرغوسی لەسەر فەرمانی یاسر عەرەفات سەرۆکی کۆچکردووی فەلەستین بەھۆی تێوەگلانی لە بۆردومانی چێشتخانەکانی سبارۆ لەلایەن ھێزەکانی ئاسایشی دەسەڵاتی فەلەستینەوە دەستگیرکرا.Philps, Alan. Suicide bomber blows up cafe. The Daily Telegraph. 13 August 2001.

 زیندانیکردن 
بەرغوسی لە مانگی ئازاری ساڵی ٢٠٠٣ لەلایەن دەزگای ئاسایشی شاباک ئیسرائیلەوە دەستگیرکرا. دادگای سەربازی ئیسرائیل سزای ٦٧ سزای ھەتاھەتایی و ٥٢٠٠ ساڵ زیندانی بەسەردا سەپاند. ئەو سزایە درێژترین سزایە کە لە مێژووی ئیسرائیلدا دەرچووە. بەرغوتی لە زیندانی گیلبۆ لە نزیک بەیت شێعان زیندانی کراوە. لە ژووری تاکەکەسیدا ڕاگیراوە و ڕێگەی پێنادرێت سەردانی خێزانەکەی بکات.Levinson, Chaim. Gilad Shalit swap deal / The Hamas wish list of prisoners. Haaretz. 11 October 2011.Hamas founder's son helped Shin Bet foil attack on Peres. Haaretz. 25 October 2010. حکوومەتی ئیسرائیل لە چوارچێوەی ئاڵوگۆڕی زیندانییەکانی گیلعاد شالیت لە ساڵی ٢٠١١دا ڕەتیکردەوە بەرغوسی ئازاد بکات.
 کتێبەکان 
خاوەنی چەندین کتێبەک کەلەزیندان نوسیوویەتی لەوانە:

 سەرچاوەکان 

پۆل:نووسەرانی کورتەچیرۆکی فەلەستینی
پۆل:زیندووان
پۆل:لەدایکبووانی ١٩٧٩
پۆل:حەماس
پۆل:ئەندامانی قەسام
پۆل:زیندانیکراوە فەلەستینییەکان لەلایەن ئیسرائیل